I de næste fem år må en ældre dyrlæge ikke udskrive euforiserende stoffer i sin klinik. Det har retten i Aalborg stadfæstet. Udkrev piller til flere hundrede heste på kort tid Fødevarestyrelsen konstaterede i juni, at dyrlægen ikke havde styr på medicinforbruget. På 14 dage udskrev dyrlægen 700 beroligende euforiserende piller til heste, men han kunne ikke dokumentere behovet. - Vi bad om at se hestene, og dem var han ikke i stand til at fremvise. På den baggrund valgte vi at fratage ham retten til at ordinere euforiserende stoffer, siger jurist og specialkonsulent Lise Søe Naldal fra Fødevarestyrelsen. Hestepillerne kan bruges som narko Det er usikkert hvad pillerne er brugt til, men Lise Søe Naldal bekræfter at pillerne er euforiserende og derfor kan misbruges af mennesker. Det er første gang at Fødevarestyrelsen delvist fratager en dyrlæge hans autorisation.

Opsummering:
En ældre dyrlæge fra Himmerland må ikke længere udskrive medicin efter, at han uden dokumentation, udskrev 700 euforiserende hestetabletter på 14 dage.